དེ་ནས་བོད་རྒྱལ་ཁྲི་གཙུག་ལྡེའུ་བཙན་བྱོན།།བོད་མི་ཕལ་ཆེར་ནང་པའི་ཆོས་ལ་བཀུག།ཨོ་རྒྱན་ཡུལ་ནས་ཆོས་རྒྱལ་གདན་འདྲེན་ཞུས།།མཁན་ཆེན་ཞི་བ་ཁ་བའི་ཡུལ་དུ་དྲངས།།བསམ་ཡས་ཡུལ་དུ་རྒྱལ་བའི་གཙུག་ལག་བརྩིགས།།རྟེན་གསུམ་ཆོས་ཀྱི་འཇིག་རྟེན་བོད་ལ་བསྐྲུན།།འཕགས་པའི་དགེ་སློང་མཁན་ཆེན་ཞི་བ་མཆོག།བོད་ཀྱི་དགེ་འདུན་ཚོགས་ཀྱི་སྐྱབས་སུ་ཕེབས།།སྒྲ་བསྒྱུར་གླིང་དུ་ནང་ཆོས་ཡིག་བསྒྱུར་མཛད།།གྲགས་ཅན་ལོ་ཙཱ་སྐར་ཚོགས་བཞིན་དུ་བྱོན།།ལྷག་པར་སྐ་ཅོག་ཞང་སོགས་ལོ་ཙཱ་དགུ།བོད་ཀྱི་ཡུལ་དུ་སྙན་པའི་བ་དན་གཡོས།།ཁ་བའི་ཡུལ་གྱི་འགྲོ་བའི་བསོད་ནམས་མཐུས།།མཁན་སློབ་ཆོས་གསུམ་སྤྲུལ་པའི་ཚུལ་དུ་ཕེབས།།གྲུབ་མཐའི་མ་ཕྱིར་གྱུར་བའི་རྙིང་མའི་ལུགས།།ཞ་ལུའི་ཚུལ་དུ་བོད་ཀྱི་ཡུལ་དུ་འབུས།།གསང་སྔགས་རྙིང་མའི་ཁོ་ལག་རྒྱས་མ་ཐག།རྒྱལ་རབས་ཞེ་གཉིས་འུ་དུམ་བཙན་པོ་ཡིས།།ལོ་པཎ་མཁས་གྲུབ་མང་པོའི་སྲོག་སྙིང་བླངས།།གདུག་པའི་རྩལ་གྱིས་དམ་ཆོས་ཆུ་ལ་བསྣུབས།།ཆོས་རྭ་རྒྱས་པའི་དབུས་གཙང་ཞིང་ཁམས་འདི།།ལན་གཅིག་མུན་པའི་སྨག་རུམ་ལྟ་བུར་གནས།།སྐྱེས་ཆེན་དམ་པ་དམར་གཡོ་གཙང་གསུམ་ཡང་།།སྲོག་མགོ་ལོན་ཆེད་མངའ་རིས་ཡུལ་དུ་གྱར།།སྤྲང་པོར་རྫུས་པའི་སྐྱེས་ཆེན་གསུམ་པོ་ཡིས།།སྲོག་ལ་གཅེས་ཤིང་ཆོས་ལ་དུངས་པའི་བློས།།བོད་ཡུལ་དབུས་སུ་བསྟན་པའི་མེ་རོ་བླངས།།སངས་རྒྱས་ཆོས་ལུགས་སླར་ཡང་བོད་དུ་དྲངས།།བོད་ཡུལ་གང་སར་བསྟན་པའི་གཙུག་ལག་བརྩིགས།།ལྟ་སྤྱོད་རྣམ་པར་དག་པའི་རབ་བྱུང་བསྐྱངས།།སྣུམ་ཟད་མར་མེ་ལྟར་གྱི་བསྟན་པའི་ལུགས།།སླར་ཡང་རྒྱ་ཆེར་སྤེལ་བའི་མཛད་ཚུལ་བསྐྱངས།།བླ་མ་ཡེ་ཤེས་འོད་ཀྱི་ཐུགས་བརྩེ་ལས།།ཇོ་བོ་དཔལ་ལྡན་སྲིད་འདིར་ཞབས་ཀྱིས་བཅགས།།སྡེ་སྣོད་གསུམ་གྱི་གཞུང་དོན་ཐམས་ཅད་གསུངས།།གདམས་ངག་བསྩལ་བའི་བཀའ་གདམས་གྲུབ་མཐའ་གཏོད།།གཞུང་དོན་མ་ལུས་འབྲོམ་སྟོན་བླ་མར་མངགས།།བླ་མས་ཕུ་པོ་སྤྱན་གསུམ་ཐུགས་ཀྱིས་བསྐྱངས།།བཀའ་གདམས་རིན་ཆེན་གསེར་གྱི་ཕྲེང་བ་ཞེས།།གྲུབ་མཐའི་མཚན་སྙན་བོད་དུ་བླ་ན་འཕགས།།སྙིང་པོ་ལྟ་སྤྱོད་སྒོམ་གསུམ་གསུངས་པ་ན།།བོད་མིས་ཚུལ་ཁྲིམས་གཙང་མའི་ལས་ལ་འབད།།བོད་མིས་གཞུང་ལུགས་བློ་སྦྱོང་བསྐྱེད་པར་ནུས།།འགྲོ་བའི་དོན་དུ་གྱུར་པའི་གྲུབ་མཐའི་མཆོག།